b'\n_START_ARTICLE_\nRafael Nadal\n_START_SECTION_\n\xc5\xbdivljenjepis\n_START_PARAGRAPH_\nRafael Nadal se je rodil 3. junija 1986 v Manacorju na Mallorci. Bil je prvorojenec matere Ana Marie in o\xc4\x8deta Sebastiana. Ima \xc5\xa1est let mlaj\xc5\xa1o sestro Mario Isabel.Njegov stric Miguel \xc3\x81ngel Nadal  je bil nogometni reprezentant \xc5\xa0panije (1991-2002) in igralec Barcelone (1991-1999). _NEWLINE_\xc2\xbbRafa\xc2\xab\xc2\xa0je tenis za\xc4\x8del trenirati pri petih letih s pomo\xc4\x8djo strica Tonija, ki je \xc5\xa1e sedaj njegov trener. Ko je imel osem let je od\xc5\xa1el na prvi turnir v Bolearos in dve leti kasneje prvi\xc4\x8d zmagal._NEWLINE_Profesionalec je od leta 2001 in leta 2003 je sezono kon\xc4\x8dal v najbolj\xc5\xa1i petdeseterici. Tudi za\xc4\x8detek 2004 je bil odli\xc4\x8den z uvrstitvijo v prvo finale (serije Atp Tour) v Aucklandu in z zmago nad Rogerjem Federerjem v Miamiju. Nadaljevanje ni bilo tako bleste\xc4\x8de kot bi si sam \xc5\xbeelel, saj se je po\xc5\xa1kodoval, na teni\xc5\xa1ka igri\xc5\xa1\xc4\x8da se je vrnil \xc5\xa1ele poleti, vendar dovolj zgodaj da je osvojil prvi naslov ATP Tour v Sopotu na Poljskem. Forma sej je samo \xc5\xa1e stopnjevala in konec sezone je bil naravnost odli\xc4\x8den, saj se je s \xc5\xa0panci veselil naslova Davisovega pokala, potem ko je \xc5\xbee prvi dan premagal favoriziranega Andyja Rodicka._NEWLINE_Leto 2005 je za\xc4\x8del s \xc4\x8detrtfinalom v Avstraliji (premagal ga je Hewit) in s finalom v Miamiju, kjer je v petih nizih klonil le proti Federerju. Sezona na pe\xc5\xa1\xc4\x8deni podlagi je bila z zmagami v Monte Carlu (proti Corii), Barceloni (proti Ferrerju) in Rimu (ponovno proti Corii) naravnost fantasti\xc4\x8dna. Toda svoje kraljeve uspehe je kronal v nedeljo 5. junija 2005, ko je v finalu Odprtega prvenstva Francije premagal presenetljivega Argebtinca Mariana Puerto._NEWLINE_Njegova prednost je odli\xc4\x8dna igra z osnovne \xc4\x8drte ter maksimalna borbenost in koncentracija na igri\xc5\xa1\xc4\x8du. V tem se razlikuje od svojih vrstnikov, ima pa \xc5\xa1e eno posebnost: \xc4\x8deprav je druga\xc4\x8de desni\xc4\x8dar, tenis igra z levo roko._NEWLINE_Leta 2006 in 2007 je osvojil veliko turnirjev, predvsem na pesku, najbolj pomembne so seveda \xc5\xa1tiri zmage na Roland Garrosu (3 finali proti Federerju), trije finali v Wimbeldonu in mnogo drugih naslovov v Rimu, Barceloni, Dubaju in \xc5\xa1e bi lahko na\xc5\xa1tevali. Tu pa se \xc5\xa1e ne kon\xc4\x8da Rafaelova bogata zbirka. Uspelo mu je popraviti tudi 28 let star rekord Vilasa v najve\xc4\x8d zaporednih zmagah na pe\xc5\xa1\xc4\x8denem igri\xc5\xa1\xc4\x8du, kjer Nadal ni izgubil kar dve leti in en mesec (81 zmag).'